Jüri Põld

Jüri Põld (21. juunil 1956 Kuressaare – 7. aprill 2025Suri endine riigikohtunik Jüri Põld, riigikohus.ee, 7.4.2025.) oli Eesti jurist, endine Riigikohtu kohtunik. 

Põld õppis Tartu Riiklikus Ülikoolis õigusteadust ja lõpetas kiitusega. Aspirantuuri järel kaitses ta 1987. aastal samas kandidaadiväitekirja.

1979–1993 töötas ta Tartu Ülikooli õigusteaduskonnas erinevatel ametikohtadel: laborant, aspirant, vanemõpetaja, riigi- ja haldusõiguse kateedri dotsent ning 1992. aasta juunist professor.

Ta osales paljude seaduseelnõude väljatöötamises, nende seas on põhiseaduse, töölepingu seaduse ja rahvahääletuse seaduse eelnõu. 1989. aastal osales ta Eesti poole eksperdina Eesti ja Nõukogude Liidu läbirääkimistel Molotovi-Ribbentropi pakti teemal.

11. mail 1993 otsustas VII Riigikogu nimetada Jüri Põllu riigikohtunikuks. Selle otsuse poolt oli salajasel hääletusel 66 Riigikogu liiget, vastu oli 9 ning erapooletuks jäi 3.

Jüri Põld oli 21. juunist 1993 kuni 31. detsembrini  2021 Riigikohtu halduskolleegiumi liige ning 21. juunist 1993 kuni 31. detsembrini 2007, 1. jaanuarist 2010 kuni 31. detsembrini 2013  ja  1. jaanuarist 2015 kun 31. detsembrini 2018 Riigikohtu põhiseaduse kohtuliku järelevalve kolleegiumi liige.Suri endine riigikohtunik Jüri Põld, riigikohus.ee, 7.4.2025.

31. detsember 2021 oli tema viimane tööpäev riigikohtunikuna. Ta lahkus ametist omal soovil.

Teoseid
"Loenguid Eesti riigiõigusest". Tartu: Iuridicum 2001. ISBN 9985-9326-4-1

Tunnustus
2003 Valgetähe III klassi teenetemärk

 Viited 

Välislingid
Juridica. Jüri Põllu artiklid

Kategooria:Eesti juristid
Kategooria:Eesti riigikohtunikud
Kategooria:Tartu Ülikooli õigusteaduskonna vilistlased
Kategooria:EYS Veljesto liikmed
Kategooria:Valgetähe III klassi teenetemärgi kavalerid
Kategooria:Sündinud 1956
Kategooria:Surnud 2025